Vandag is die groot dag! | Kaperjolle
As sy kop kussing tref …
Kaperjolle, March 31, 2012
Nog ‘n bietjie slaap, nog ‘n bietjie sluimer …
Maryke van Rensburg, April 7, 2015
Ek wil nie soos my ma wees nie!!
Kaperjolle, May 10, 2012
Onder die vaandel van “Ek is net eerlik” of “Ek is net reguit” …
Kaperjolle, June 27, 2012
O die nostalgie!
Maryke van Rensburg, April 12, 2015
Kaperjolle — July 28, 2011
Dis nou ek in die foto!
Na 24 jaar gaan ek my dogter vandag 12h00 ontmoet.
Gister was ek opgewonde en vandag is ek ‘n emosionele wrak. My hart klop in my keel en die trane kom kuier elke 5 minute in die hoekies van my oe.
Hoe verduidelik jy jouself? Wat se jy? Sal ek haar teen my hart kan vasdruk en haar reuk weer ruik?
Ek weet ek sal nooit haar ma kan wees nie want sy het ‘n ma wat kniegies verpleeg het. ‘n Ma wat eerste die woord ‘Mamma’ gehoor en haar eerste onseker treetjies gesien het. Die ma wat trane afgevee het, suksesse en teleustellings beleef het. ‘n Ma wat vertel het van bytjies en blommetjies en wat die blos van kalwerliefde gesien het. Ek sal dit nooit beleef nie en ek sal altyd net soveel deel wees van haar toekoms as wat sy toelaat.
Hoe is dit dat ek gedink het dat ek alles verwerk het, maar vandag voel ek broos, my hart se geheime kamers oopgevlek?
Hoe is dit dat ek soos ‘n klein dogterjie weer op my ma se skoot wil klouter en my gesig in haar sagte nek wil druk? Vandag wil ek haar hande voel vroetel in my hare. Ek wil haar hoor se, “Mickey, everything will be fine. Let go and let God.”
Ek weet sy sit daar bo in die hemel en speel saggies vir my op haar harp en ek weet sy’t lankal vir Liewe Jesus gevra om sy vlerke om ons te vou.
Next post Die Ontmoeting - My dogter wat ek gegee het vir aanneming
Previous post 'n Groot-groot ding!
9 Comments on "Vandag is die groot dag!"
Ek stuur groot wit vlerke!
Hiermee goue vlerkies vir jou.
Woorde is eintlik so onnodig, onbruikbaar in hierdie situasie. Dink aan jou.
Sien jy hoe val alles in plek? Baie bly vir jou en jou dogter.
Ek sien nou eers jou blog. Nou is julle seker besig om ter sit en gesels. Ai ek hoop dit gaan goed! Ons wag vir jou volgende blog.
Ek hoop dit was toe asemrowend, kosbaar en baie spesiaal vir julle twee!
Nog engelvlerke van my af. Dit SAL goed gaan! Laat weet ons asseblief 🙂
En nou is dit 10 voor 11 in die aand en ….. ag ek glo sommer dit het goed gegaan!!
July 28, 2011 10:39 pm
Ja ek hoop ook dat dit goed verloop het.